इंदौर/खंडवा. पदमनगर चौकी पुलिस को 14 साल पहले पांच साल की काजल मिली थी। 2002 में पुलिस ने एसडीएम के आदेश पर उसे सेवा सदन भेज दिया था। हिंदू बाल सेवा सदन में पली-बढ़ी काजल का विवाह शनिवार को लाड़नपुर के अनिल चौधरी के साथ हुआ। सुबह 9 से दोपहर 3 बजे तक विवाह की रस्में हुई। आशीर्वाद देने के लिए कलेक्टर स्वाति मीणा और एसपी नवनीत भसीन भी अन्य अफसरों के साथ पहुंचे। शहरवासियों ने किया बरात का स्वागत से लेकर कन्यादान तक...
- सुबह 9 बजे लाड़नपुर से बरात आई। 11 बजे कन्या के मामा-मामी के रूप में प्रशांत रामस्नेही और रेखा रामस्नेही ने दूल्हे की परिक्रमा दुल्हन से कराई।
- इसके बाद हिंदू बाल सेवा सदन की अध्यक्ष वीणा जैन और शरद जैन ने कन्यादान की रस्म कराई।
- शहर के लोगों ने स्वेच्छा से एलसीडी, फ्रिज, सिलाई मशीन, अलमारी, टी टेबल शेड, अंगूठी, मंगल सूत्र सहित अन्य वस्तुएं दान दी।
- कलेक्टर परिवार की ओर से काजल को 51 हजार रुपए के दो चेक भेंट किए। विधायक देवेंद्र वर्मा, अनिल बाहेती, प्रकाश बाहेती, रमेश अग्रवाल, एसएसी गंगराड़े भी मौजूद थे।
- सदन में दो कन्याएं ऐसी हैं, जिनका कोई नहीं है। जयंती और वंशिका नाम की दोनों कन्याएं 6-7 साल की है। यानी सदन में अगला विवाह 11 साल बाद होगा।
यह भी हुआ
- कलाकार दीपक राव ने अनिल और काजल की तस्वीर रंगोली से बनाई।
- कलाकार संजय पंचोलिया सहित साथियों ने आर्केस्ट्रा की प्रस्तुति दी।
- किन्नर करिश्मा ने दुल्हन को भेंट देकर आशीर्वाद देकर साथियों के साथ बधाई गीत भी गाए।
- 97 साल से संचालित हिंदू बाल सेवा सदन में पिछले 27 साल में 16 कन्याओं का समारोह पूर्वक विवाह किया जा चुका है
बेटी की तरह रहेगी
दूल्हे के पिता पन्नालाल चौधरी ने बताया काजल हमारे यहां बेटी की तरह रहेगी। घर में किसी तरह की कमी नहीं। जब उसकी इच्छा हो वह सेवा सदन आकर अपने भाई-बहनों से मिल सकेगी। रविवार को विवाह के उपलक्ष्य में घर पर भी कार्यक्रम होगा।
आगे की स्लाइड्स में देखें, इस शादी से जुड़ीं फोटोज...
hin_Deva hin_Deva hin_Deva hin_Deva awa_Deva hin_Deva hin_Deva bho_Deva awa_Deva hin_Deva hin_Deva hin_Deva hin_Deva hin_Deva